Zadeva C-267/11 P

Evropska komisija

proti

Republiki Latviji

„Pritožba — Celovito preprečevanje in nadzorovanje onesnaževanja — Sistem za trgovanje s pravicami do emisije toplogrednih plinov — Razdelitev pravic do emisije za Republiko Latvijo — Obdobje od leta 2008 do 2012“

Povzetek – Sodba Sodišča (prvi senat) z dne 3. oktobra 2013

Okolje – Onesnaževanje zraka – Direktiva 2003/87 – Nacionalni načrt razdelitve pravic do emisije toplogrednih plinov (NNR) – Priglasitev države članice – Nepodaja ugovorov s strani Komisije v roku – Učinki izteka roka – Dokončnost načrta (Direktiva Evropskega parlamenta in Sveta 2003/87, člen 9) Okolje – Onesnaževanje zraka – Direktiva 2003/87 – Nacionalni načrt razdelitve pravic do emisije toplogrednih plinov (NNR) – Postopek priglasitve NNR – Pravica zadevne države članice, da predlaga spremembe NNR po njegovi priglasitvi – Dopustnost (Direktiva Evropskega parlamenta in Sveta 2003/87, člen 9(3)) Okolje – Onesnaževanje zraka – Direktiva 2003/87 – Nacionalni načrt razdelitve pravic do emisije toplogrednih plinov (NNR) – Postopek priglasitve NNR – Pristojnost Komisije za nadzor in zavrnitev – Rok za izvršitev – Priglasitev spremenjenega NNR po zavrnilni odločbi Komisije – Upoštevanje trimesečnega roka – Neobstoj napačne uporabe prava s strani Splošnega sodišča (Direktiva Evropskega parlamenta in Sveta 2003/87, člen 9(1) in (3)) Okolje – Onesnaževanje zraka – Direktiva 2003/87 – Nacionalni načrt razdelitve pravic do emisije toplogrednih plinov (NNR) – Postopek priglasitve NNR – Pristojnost Komisije za nadzor in zavrnitev – Meje – Obveznost obrazložitve (Direktiva Evropskega parlamenta in Sveta 2003/87, člen 9(3))

V skladu s postopkom na podlagi člena 9 Direktive 2003/87 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61 za nacionalni načrt razdelitve, ki ga država članica priglasi Komisiji, velja domneva zakonitosti, ker se po izteku trimesečnega roka, ki je določen v odstavku 3 tega člena, ta šteje za dokončnega, če Komisija ne poda pripomb, tako da ga zadevna država članica lahko sprejme. (Glej točko 46.) Glej besedilo odločbe. (Glej točko 48.) Komisijo zavezuje trimesečni rok, v katerem lahko zavrne priglašeni nacionalni načrt razdelitve (NNR). Nujnost tega roka je posledica časovnega načrta iz Direktive 2003/87 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61, ki je določen v njenih členih 9(1) in 11(2). V skladu s tem časovnim načrtom je treba načrte Komisiji priglasiti vsaj 18 mesecev pred začetkom zadevnega obdobja in jih z dodelitvijo pravic do emisije izvesti najpozneje 12 mesecev pred začetkom tega obdobja. Kadar je priglašen spremenjeni NNR po tem, ko je Komisija zavrnila njegovo prvotno različico, je spoštovanje tega trimesečnega roka še toliko bolj upravičeno, ker je preostali čas pred izvedbo načrta občutno krajši kot ob prvotni priglasitvi NNR. Če je namreč zakonodajalec Unije ocenil, da trimesečni rok zadostuje za to, da lahko Komisija izvede pristojnost nadzora in zavrne priglašeni NNR, če ta ni v skladu z merili iz Priloge III k Direktivi 2003/87, je treba šteti, da je ta rok še toliko bolj zadosten v primeru nadzora spremenjene različice tega NNR, saj je Komisija že imela možnost opraviti prvo preučitev podatkov o nacionalni industriji, na katero se nanaša NNR. Splošno sodišče zato ni napačno uporabilo prava, ko je ugotovilo, da mora biti možnost Komisije, da zavrne spremenjeno različico NNR po tem, ko je s prvo odločbo zavrnila prvotno različico tega NNR, omejena s trimesečnim rokom, ki je določen v členu 9(3), prvi stavek, Direktive 2003/87. (Glej točke 52, 55 in 58.) Iz člena 9(3) Direktive 2003/87 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61 in iz pripravljalnih del te direktive je razvidno, da pristojnost, ki je podeljena Komisiji, ne vključuje pristojnosti za nadomestitev ali poenotenje, ki bi zajemala pristojnost določitve največje količine pravic do emisije toplogrednih plinov, ki se dodelijo, ampak zgolj pristojnost nadzora skladnosti nacionalnih načrtov dodelitve (NNR) z merili iz Priloge III k Direktivi 2003/87. Komisija je torej pristojna samo za preveritev te skladnosti in za zavrnitev NNR zaradi nezdružljivosti s temi merili in določbami. Poleg tega mora biti v skladu s členom 9(3), tretji stavek, Direktive 2003/87 vsaka odločba Komisije o zavrnitvi NNR obrazložena. S to določbo se tako zahteva aktivno ravnanje Komisije, ki mora biti ob upoštevanju cilja učinkovitosti, kot je razviden iz uvodne izjave 5 Direktive 2003/87, časovno omejeno ne glede na fazo postopka preučitve usklajenosti NNR. (Glej točki 54 in 57.)

Zadeva C-267/11 P

Evropska komisija

proti

Republiki Latviji

„Pritožba — Celovito preprečevanje in nadzorovanje onesnaževanja — Sistem za trgovanje s pravicami do emisije toplogrednih plinov — Razdelitev pravic do emisije za Republiko Latvijo — Obdobje od leta 2008 do 2012“

Povzetek – Sodba Sodišča (prvi senat) z dne 3. oktobra 2013

Okolje — Onesnaževanje zraka — Direktiva 2003/87 — Nacionalni načrt razdelitve pravic do emisije toplogrednih plinov (NNR) — Priglasitev države članice — Nepodaja ugovorov s strani Komisije v roku — Učinki izteka roka — Dokončnost načrta (Direktiva Evropskega parlamenta in Sveta 2003/87, člen 9) Okolje — Onesnaževanje zraka — Direktiva 2003/87 — Nacionalni načrt razdelitve pravic do emisije toplogrednih plinov (NNR) — Postopek priglasitve NNR — Pravica zadevne države članice, da predlaga spremembe NNR po njegovi priglasitvi — Dopustnost (Direktiva Evropskega parlamenta in Sveta 2003/87, člen 9(3)) Okolje — Onesnaževanje zraka — Direktiva 2003/87 — Nacionalni načrt razdelitve pravic do emisije toplogrednih plinov (NNR) — Postopek priglasitve NNR — Pristojnost Komisije za nadzor in zavrnitev — Rok za izvršitev — Priglasitev spremenjenega NNR po zavrnilni odločbi Komisije — Upoštevanje trimesečnega roka — Neobstoj napačne uporabe prava s strani Splošnega sodišča (Direktiva Evropskega parlamenta in Sveta 2003/87, člen 9(1) in (3)) Okolje — Onesnaževanje zraka — Direktiva 2003/87 — Nacionalni načrt razdelitve pravic do emisije toplogrednih plinov (NNR) — Postopek priglasitve NNR — Pristojnost Komisije za nadzor in zavrnitev — Meje — Obveznost obrazložitve (Direktiva Evropskega parlamenta in Sveta 2003/87, člen 9(3))